ຄຸ້ມຄອງຂໍ້ມູນຂ່າວສານໃຫ້ເໝາະສົມກັບກົດໝາຍ
ຫວຽດນາມ ແລະ ທຳນຽມສາກົນ
(ພາບປະກອບ / TTXVN)
ບັນດາບັນຫາຂອງສັງຄົມຂໍ້ມູນຂ່າວສານລວມມີວຽກງານຄຸ້ມຄອງຄວາມປອດໄພທາງເຄືອຂ່າຍອິນເຕີແນັດ, ປັບໄໝລົງໂທດສ່ວນບຸກຄົນ, ອົງການຈັດຕັ້ງມີການກະທຳສະເໜີຂ່າວຄາວເສກສັນປັ້ນແຕ່ງບິດເບືອນຄວາມຈິງທາງເຄືອຂ່າຍອິນເຕີແນັດ, ກໍ່ຄວາມວຸ່ນວາຍໃນຫາງສຽງສັງຄົມ, ການຄຸ້ມຄອງຂໍ້ມູນຂ່າວສານໃນບັນດາພາຫະນະສື່ມວນຊົນ. ຕາມຄວາມຈິງໄດ້ເຫັນ ຢູ່ ຫວຽດນາມ ໃນໄລຍະຜ່ານມາ ປະກົດມີບັນດາການກະທຳສະເໜີທາງອິນເຕີແນັດກ່ຽວກັບຂ່າວເສກສັນປັ້ນແຕ່ງ, ຜິດພາດກັບຄວາມຈິງ, ສ້າງບັນດາເວັບໄຊທີ່ເປັນຕົວແທນການນຳພັກ, ລັດ, ມີຄຳເວົ້າຂາດຄຸນສົມບັດ, ລະເມີດກົດໝາຍ. ບັນດາຂໍ້ມູນຂ່າວນີ້ ຕົ້ນຕໍເລີ່ມມາຈາກແຫຼ່ງສື່ສັງຄົມອອນລາຍ ໂດຍບັນດາອົງການຈັດຕັ້ງຢູ່ຕ່າງປະເທດສະໜອງຂ້າມຊາຍແດນເຂົ້າ ຫວຽດນາມ, ກໍ່ຜົນພາຍຫລັງໃນສັງຄົມຫລາຍຢ່າງ.
ຂໍ້ມູນຂ່າວກະຈ່າງແຈ້ງ
ໃນສະພາວະໂລກຫັນເປັນໂລກາພິວັດ, ການພັດທະນາຂອງສື່ສັງຄົມອອນລາຍຢູ່ ຫວຽດນາມ ແມ່ນທ່າອ່ຽງຕ້ອງເປັນໄປ, ປະຈຸບັນ ຈຳນວນຄົນນຳໃຊ້ສື່ສັງຄົມອອນລາຍຢູ່ ຫວຽດນາມ ຢືນຢູ່ແຖວໜ້າຂອງໂລກ ດ້ວຍຈຳນວນຄົນໃຊ້ Facebook ປະມານ 45 ລ້ານຄົນ. ສຳລັບສື່ສັງຄົມອອນລາຍ Youtobe, ຫວຽດນາມ ກໍ່ແມ່ນໜຶ່ງໃນ 10 ປະເທດມີຈຳນວນຄົນໃຊ້ສູງສຸດ. ເຖິງວ່າບັນດາຂໍ້ກຳນົດກົດໝາຍພາຍໃນປະເທດມີຢ່າງຄົບຖ້ວນ ເພື່ອຄຸ້ມຄອງການກະທຳຂອງຄົນນຳໃຊ້, ແຕ່ບັນດາສື່ສັງຄົມອອນລາຍທີ່ມີຂໍ້ມູນຂ່າວບໍ່ດີ ນັບມື້ນັບຄວບຄຸມຍາກ ຍ້ອນບໍ່ຖືກຢູ່ໃຕ້ການດັດປັບຫລາຍປານໃດຈາກກົດໝາຍ ຫວຽດນາມ. ເພື່ອແກ້ໄຂບັນຫານີ້ ວັນທີ 26-12-2016 ກະຊວງຖະແຫຼງຂ່າວສື່ສານ ຫວຽດນາມ ປະກາດໃຊ້ຈົດໝາຍເລກທີ 38 ກຳນົດລະອຽດກ່ຽວກັບການສະໜອງຂໍ້ມູນຂ່າວສາທາລະນະຜ່ານຊາຍແດນ ແລະ ເບື້ອງຕົ້ນມີພື້ນຖານນິຕິກຳ ຮຽກຮ້ອງບັນດາວິສາຫະກິດສະໜອງບໍລິການຜ່ານຊາຍແດນຕ້ອງມີຄວາມຮັບຜິດຊອບສົມທົບ, ຍົກເລີກບັນດາຂໍ້ມູນຂ່າວທີ່ລະເມີດກົດໝາຍ ຫວຽດນາມ. ພ້ອມກັນນັ້ນ ສື່ມວນຊົນສັງກັດລັດຕ້ອງສະໜອງຂໍ້ມູນຂ່າວຢ່າງທັນທີ, ຊັດເຈນ. ໝາຍຄວາມວ່າ ຮັບປະກັນຄວາມກະຈ່າງແຈ້ງໃນການສຳພັດຂໍ້ມູນຂ່າວ ແມ່ນມາດຕະການສຳຄັນທີ່ສຸດ ເພື່ອຢູ້ຖອຍບັນດາຂ່າວເສກສັນປັ້ນແຕ່ງ, ບິດເບືອນຄວາມຈິງໃນສື່ສັງຄົມອອນລາຍ.
ພ້ອມກັນນັ້ນ, ກະຊວງຖະແຫຼງຂ່າວ ແລະ ສື່ສານ ຫວຽດນາມ ພວມກວດກາຄືນກອບກົດໝາຍ ແລະ ສະເໜີເພີ່ມເຕີ່ມບັນດາຂໍ້ກຳນົດການຄຸ້ມຄອງຂໍ້ມູນຂ່າວໃຫ້ເໝາະສົມກັບກົດໝາຍ ຫວຽດນາມ ກໍ່ຄືທຳນຽມສາກົນ. ນັບແຕ່ຕົ້ນປີ 2017 ຈົນຮອດປະຈຸບັນ, ທາງກະຊວງໄດ້ຮຽກຮ້ອງບັນດາວິສາຫະກິດສະໜອງບໍລິການຄື: Google, Facebook ເຄົາລົບກົດໝາຍ ຫວຽດນາມ ແລະ ຍົກເລີກວີດີໂອຄລີບທີ່ໃສ່ຮ້າຍປາຍສີການນຳ, ເສກສັນປັ້ນແຕ່ງທາດແທ້ສັງຄົມກ່ວາ 2.200 ຄລີບ. ທາງກະຊວງ ກໍ່ໄດ້ເຮັດວຽກ ໂດຍຮຽກຮ້ອງ Google ເປັນເອກະພາບກັນສ້າງຕັ້ງກົນໄກຍົກເລີກ, ສະກັດກັ້ນບັນດາຂໍ້ມູນຂ່າວ, ວີດີໂອຄລີບ ລະເມີດກົດໝາຍ ຫວຽດນາມ ທີ່ນຳໃຊ້ລະບົບ Google. ໃນໄລຍະຈະມາເຖິງ, ທາງກະຊວງສືບຕໍ່ເຮັດວຽກກັບ Facebook ເພື່ອຍົກເລີກບັນດາເວັບໄຊທີ່ເປັນຕົວແທນການນຳພັກ ແລະ ລັດ, ເຄົາລົບບັນດາຂໍ້ກຳນົດກົດໝາຍຂອງ ຫວຽດນາມ. ພ້ອມກັນນັ້ນ ກະຊວງພວມສ້າງເຄື່ອງມືຕີລາຄາການເຂົ້າເວັບໄຊ ເພື່ອເຮັດເປັນບ່ອນອີງປະຕິບັດບັນດານະໂຍບາຍຄຸ້ມຄອງລັດ…
ຍົກສູງສະຕິຄວາມຮັບຜິດຊອບຂອງຜູ້ນຳໃຊ້ເພື່ອຮັບປະກັນຄວາມປອດໄພດ້ານຂໍ້ມູນຂ່າວສານ.
ຄວາມປອດໄພທາງເຄືອຂ່າຍອິນເຕີເນັດພວມໄດ້ຮັບຄວາມສົນໃຈຂອງທຸກໆປະເທດໃນໂລກ. ບັນດາການບຸກໂຈມຕີທາງເຄືອຂ່າຍອິນເຕີເນັດໃນໂລກໃນໄລຍະທີ່ຜ່ານມາໄດ້ເພີ່ມຂຶ້ນທັງທາງດ້ານຈຳນວນ, ຂອບຂະໜາດ ແລະ ມີຄວາມສັບສົນກ່ຽວກັບແບບວິທີປະຕິບັດ. ໃນບັນດາພື້ນຖານເສດຖະກິດໃຫຍ່, ມີພື້ນຖານເຕັກໂນໂລຢີຂໍ້ມູນຂ່າວສານພັດທະນາຢ່າງແຂງແຮງ ໄດ້ສະຫງວນແຫຼ່ງກຳລັງຢ່າງໃຫຍ່ຫຼວງເພື່ອແກ້ໄຂບັນດາຄວາມສ່ຽງກ່ຽວກັບຄວາມປອດໄພດ້ານຂໍ້ມູນຂ່າວສານ ແຕ່ກໍຍັງຄົງຮັບຜົນສະທ້ອນຢ່າງໜັກໜ່ວງຈາກບັນດາການບຸກໂຈມຕີທາງເຄືອຂ່າຍອິນເຕີເນັດ. ຢູ່ຫວຽດນາມ, ໝາກຜົນການສຳຫຼວດເມື່ອປີ 2016 ໄດ້ສະແດງໃຫ້ເຫັນວ່າ ກ່ວາເຄິ່ງໜຶ່ງຈຳນວນອົງການສຳນັກງານ ບໍ່ຜັນຂະຫຍາຍຢ່າງພຽງພໍຕາມບັນດາຄວາມຕ້ອງການທາງດ້ານການຄຸ້ມຄອງຄວາມປອດໄພທາງເຄືອຂ່າຍອິນເຕີເນັດ.
ເພື່ອແກ້ໄຂຂໍຄວາມຈຳກັດນີ້, ພ້ອມກັບການສ້າງກອບກົດໝາຍໃນຂົງເຂດ ຄວາມປອດໄພດ້ານຂໍ້ມູນຂ່າວສານໃຫ້ສົມບູນແບບນັ້ນ, ກະຊວງຖະແຫຼງຂ່າວສື່ສານໄດ້ສ້າງ ແລະ ຍືນສະເໜີນາຍົກລັດຖະມົນຕີປະກາດໃຊ້ຂໍ້ຕົກລົງອະນຸມັດຜ່ານແຜນກຳນົດພັດທະນາ ຄວາມປອດໄພດ້ານຂໍ້ມູນຂ່າວສານແຫ່ງຊາດເຖິງປີ 2020; ຂໍ້ຕົກລົງກ່ຽວກັບແຜນຮ່າງກໍ່ສ້າງ ແລະ ພັດທະນາຊັບພະຍາກອນມະນຸດຮັບໃຊ້ວຽກງານຄວາມປອດໄພດ້ານຂໍ້ມູນຂ່າວສານເຖິງປີ 2020. ທາງກະຊວງໄດ້ຊີ້ນຳບັນດາອົງການທີ່ມີໜ້າທີ່ ຈັດຕັ້ງປະສານງານ ແລະ ກ່າວເຕືອນ, ແກ້ໄຂກໍລະນີສຸກເສີນນັບສິບກໍລະນີເພື່ອຕ້ານຄືນບັນດາການບຸກໂຈມຕີທຳລາຍຄວາມປອດໄພທາງເຄືອຂ່າຍອິນເຕີເນັດ. ໃນມໍ່ໆມານີ້, ກະຊວງຖະແຫຼງຂ່າວສື່ສານຫາກໍຈັດຕັ້ງການຝຶກຊ້ອມທີ່ມີຂອບຂະໜາດໃຫຍ່ກ່ຽວກັບການແກ້ໄຂ ແລະ ຮັບປະກັນຄວາມປອດໄພດ້ານຂໍ້ມູນຂ່າວສານທາງເຄືອຂ່າຍອິນເຕີເນັດ; ຍູ້ແຮງວຽກງານຮັບປະກັນຄວາມປອດໄພດ້ານຂໍ້ມູນຂ່າວສານລະດັບຊາດ ແລະ ສ້າງລະບົບເຕັກນິກລວມສູນ.
ບັນດາມາດຕະການທີ່ຄົບຊຸດຈາກກອບກົດໝາຍ, ບັນດາວິທີການແກ້ໄຂທາງດ້ານເຕັກໂນໂລຢີ, ພິເສດແມ່ນ ຍົກສູງສະຕິຄວາມຮັບຜິດຊອບຂອງຜູ້ນຳໃຊ້ນັ້ນ, ຫວຽດນາມຈະປະຕິບັດຢ່າງແຂງແຮງເພື່ອແນໃສ່ຮັບປະກັນ ຄວາມປອດໄພດ້ານຂໍ້ມູນຂ່າວສານທາງເຄືອຂ່າຍອິນເຕີເນັດ./.